Slovenska kronika, 4.3.2011


Naslov: Parkirnih mest je zdaj dovolj

Napoved za  voditelja:

Še pred dvema mesecema je bilo v središču Brežic ob delavnikih nemogoče najti prosto parkirno mesto. Zdaj je le teh dovolj in to ves dan, vse dni v tednu. In kako jim je to uspelo? Preprosto, ob prvi uri brezplačnega parkiranja so namreč uvedli parkirnino. Tako je zdaj na veliko zadovoljstvo obiskovalcev, tistih ki pridejo v mesto po opravkih in tudi lastnikov lokalov parkiranje v mestnem jedru omogočeno vsem, mesto pa je tako tudi normalno prevozno. 

T- Iz Brežic: GORAN ROVAN /
X- Snemalec in montažer: Jože Grajžl /

V samem središču Brežic lahko zdaj brez težav najdete prosto parkirno mesto, kar je bilo še pred kratkim skoraj nemogoče. Z novo prometno ureditvijo so kot kaže zadovoljni vsi.

T- LAVRA KREAČIČ /
X- občina Brežice /

»Torej anketa, ki je bila izvedena med najemniki oz. lastniki lokalov ter njihovimi zaposlenimi na Cesti prvih borcev je pokazala, da je ta nova ureditev v bistvu zadetek v polno. Torej pripomba, tiste ki smo jih sprejeli recimo je bila tale, da je želja po dodatnem parkomatu, oziroma, da je recimo mogoče še ponovno potrebno ponoviti navodila, kako uporabljati parkomate.«

Obiskovalci uvedbo parkomatov pozdravljajo, saj je prva ura parkiranja brezplačna. 

T- MIHA SOTLER /

»Ja, za mene je to v redu. Za eno uro nisem nikdar tle, prej pa nisem mel kje parkirat. Taku da, men se tu dopade.«

T- JURE TOMIČ /

»Ljudje, ko pridejo od drugod morajo imet kje parkirat. Tle je problem bil v samih zaposlenih, ne vemo samo državna uprava ima okrog 150 ljudi zaposlenih in če vsak pride s svojim avtom, je mesto polno.«
Z novim prometnim režim so zadovoljni tudi v trgovinah in drugih lokalih, saj se jim je zaradi tega obisk povečal.

T- RENATA ŽAGAR /

»Ta prometni režim je zdej trenutno zelo dobro urejen, žal škoda tudi, da ni to pred desetimi leti že bilo. Zadovoljne so naše stranke oz. lahko v imenu vseh teh, ki živimo in delamo v tem spodnjem koncu rečem, da je zadovoljstvo zelo.«

T- FANIKA RADIČ /

»Je zadovoljivo, v redu. Kaj to pomeni za vas? Več strank pride in lahko parkirajo.«

Ker že prihaja do zlorab s parkirnimi listki, bodo občinski odlok o parkiranju v mestu dopolnili, kršitelje pa strožje kaznovali.

